Neutral Milk Hotel

**Neutral Milk Hotel** foi unha banda estadounidense de indie rock formada polo vocalista, guitarrista e compositor Jeff Mangum en 1989 en Ruston, Louisiana. A música da banda tiña a propósito un son de baixa calidade, influenciado polo indie rock e o folk psicodélico. Mangum escribiu letras surrealistas e opacas que abarcaban unha ampla gama de temas, incluíndo o amor, a espiritualidade, a nostalxia, o sexo e a soidade. El e os outros membros da banda tocaban unha variedade de instrumentos que incluían instrumentos non tradicionais no rock como a serra musical e a gaita irlandesa.

Neutral Milk Hotel naceu como un dos proxectos de gravación caseira de Magnum. Tras graduarse no instituto, Magnum viviu como vagamundo e de cando en vez publicaba música. En 1996 traballou co seu amigo da infancia Robert Schneider para gravar o álbum *On Avery Island*, que tivo modestas críticas e vendeu unhas 5 000 copias. Magnum recrutou aos músicos Julian Koster, Jeremy Barnes e Scott Spillane para o segundo álbum da banda, *In the Aeroplane Over the Sea*. O seu lanzamento de 1998 recibiu críticas na súa maioría positivas, pero non eloxiosas.

Cando saíu de xira a popularidade do grupo medrou a través da súa exposición en Internet. Isto afectou negativamente a Magnum, cuxa saúde mental comezou a deteriorarse. Este non quixo continuar xirando e Neutral Milk Hotel entrou un hiato pouco despois. Durante a pausa, a banda gañou seguidores de culto e a valoración de *In the Aeroplane Over the Sea* aumentou enormemente. Varios medios musicais, como Pitchfork e Blender, dixeron que *In the Aeroplane Over the Sea* era un álbum de referencia para o indie rock e un dos mellores discos da década de 1990. Moitos grupos de indie rock como Arcade Fire e The Decemberists foron influenciados pola música ecléctica e as letras serias de Neutral Milk Hotel. O grupo reuniuse en 2013 e realizou unha xira antes doutro parón en 2015.

## Historia 
### Primeiros anos 
Neutral Milk Hote orixinouse en Ruston, Louisiana, a finais dos anos 80 como un proxecto de gravación en casa do músico Jeff Mangum. Os catro amigos marcaron estas cintas de casete caseiras cun selo discográfico imaxinario, Elephant 6, que finalmente se converteu nun colectivo musical. Cando Mangum soubo doutra banda chamada Milk, cambiou o nome do proxecto a Neutral Milk Hotel, baseándose nun nome que suxeriu Hart.

Tras graduarse do instituto, Magnum asistiu á Louisiana Tech University, pero acabou abandonando os estudos. Trasladouse a Athens, Xeorxia, e tocou nunha banda chamada Synthetic Flying Machine con Doss e Hart, pero deixouna pouco tempo despois da súa formación. Despois volveuse vagabundo e viviu en cidades como Denver, Os Ánxeles e Seattle. Durante ese período gravou música ocasionalmente, incluído un álbum demo en 1993 chamado *Hype City Soundtrack*. A exposición do tema convenceu a Magnum para gravar máis música baixo o nome de Neutral Milk Hotel. Segundo Magnum; " O sinxelo foi unha bendición porque estaba practicamente ao final da miña paciencia con case todo na miña vida nese momento... Acabei enviando unha cinta a [Nancy Ostrander] en Cher Doll Records e salvoume só dicindo que quería facer un sinxelo". McPherson sentíuse atraído por Mangum, que levaba unha camiseta de Shrimper Records. Despois de saber que Mangum escribira "Everything Is", unha canción que McPherson escoitara e gozara previamente, os dous chegaron a un acordo para que McPherson se convertese no representante de Neutral Milk Hotel. *On Avery Island* foi publicado nos Estados Unidos o 26 de marzo de 1996 a través de Merge Records, e no Reino Unido o 30 de setembro a través de Fire Records. Vendeu unhas 5 000 copias, sendo considerado un éxito por Merge. O disco tivo recensións xeralmente positivas dos críticos, que definiron a música como pop lo-fi. Kurt Wolff do *Houston Chronicle* describiu escoitar a música como "unha experiencia alucinante", e finalmente cualificou o álbum como "un traballo fresco, emocionante e destacado". A publicación británica *NME* escribiu: "Neutral Milk Hotel pode converter unha introspección miserable como o pecado en mantras folclóricos que perforan o teu cranio como un trade eléctrico ben apuntado". *On Avery Island* foi acabou no número 35 na enquisa Pazz & Jop de *The Village Voice* de 1996. Mentres vivía en Ruston fixérase amigo do músico de NovaYork Julian Koster. Intercambiaron cintas demo e Koster uniuse a Neutral Milk Hotel como baixista. Nesa época Koster recibiu unha carta do batería de Chicago Jeremy Barnes, quen escribiu que non cumprira as expectativas que se propuxera. Segundo Koster, "Jeremy escribiume esta carta realmente marabillosa, basicamente dicindo que estaba sendo levado a unha vida moi diferente da que creo que que debería vivir Jeremy Barnes... Creo que estaba a sentir que o seu destino estaba noutro lugar".

Os membros da banda trasladáronse a Nova York e alí viviron e ensaiaron nunha casa da avoa de Koster. Por exemplo, o batería Barnes aprendeu a tocar o acordeón, e Spillane aprendeu a tocar as partes de trompa de *On Avery Island*, practicando nunha trompa de dúas válvulas varias horas cada día. O 28 de abril de 1997 Neutral Milk Hotel comezou unha xira nacional durante a cal os seus membros aprenderon a tocar como unha unidade. A xira de *On Avery Island* xerou os cartos suficientes como para que os músicos se puidesen mudar a Athens, onde vivía un gran grupo de músicos de Elephant 6. Na primavera de 1997, Mangum escribira e fixera demos de case todas as cancións para un segundo álbum. Compartiu as demos cos seus compañeiros de banda antes de que se mudaran a Denver para gravar o disco.

### *In the Aeroplane Over the Sea* 
O segundo álbum de Neutral Milk Hotel, *In the Aeroplane Over the Sea*, foi producido por Schneider e gravouse de xullo a setembro de 1997. Schneider usou novas técnicas de gravación para caoturar as preferencias lo-fi de Magnum. A Mangum gustáballe ter unha capa de distorsión sobre a música, pero Schneider non utilizou equipos de efectos estándar como Big Muffs ou pedais de distorsión. No seu lugar, Schneider usou moita compresión e colocou un preamplificador de micro de válvulas Bellari RP-220 preto da guitarra de Magnum. A continuación, Schneider pasou o son a través dunha mesa de mesturas, e ampliouno nunha cinta de casete. Este proceso realizouse para case todos os instrumentos utilizados en *In the Aeroplane Over the Sea*. Schneider afirmou que as non linealidades da distorsión do micrófono deron ao álbum a súa calidade "cálida" única.

*In the Aeroplane Over the Sea* foi publicado o 10 de febreiro de 1998. Merge publicou 5 500 copias en CD e 1 600 en vinilo, e esperaba que as vendas fosen semellantes ás de *On Avery Island*. Estas proxeccións iniciais foron correctas, xa que o álbum vendeuse moderadamente ben durante os primeiros meses. Rob Brunner de *Entertainment Weekly* eloxiou a instrumentación única e as "melodías pop alegres", pero describiu algunhas das cancións como "picafollas acústicos sen vida". M. Christian McDermott de Pitchfork tamén eloxiou a música, á que chamou unha mestura de "*Sgt. Pepper* con lo-fi de principios dos 90" que lle pareceu "tan pegadiza como aterradora". Unha crítica máis negativa veu de Ben Ratliff de *Rolling Stone*, quen sentiu que a pesada capa de distorsión enmascaraba a ausencia de melodías decentes. *CMJ New Music Monthly* clasificou *In the Aeroplane Over the Sea* como o álbum número un de 1998, e ocupou o décimo quinto lugar na enquisa Pazz & Jop dese mesmo ano.

Para promover o álbum a banda embarcouse nunha xira por América do Norte e Europa. Os músicos John Fernandes e Will Westbrook incorporáronse como membros de xira e aprenderon a tocar as partes de trompa con Spillane. Durante a xira, Neutral Milk Hotel gañou a reputación de realizar concertos caóticos e esixentes fisicamente. O membro de Great Lakes Ben Crum recordou: "Definitivamente era perigoso. Moitas veces parecía haber unha posibilidade moi real de que alguén, probablemente Julian, saíse ferido. Jeff sempre estaba facendo cousas como collelo e lanzalo contra a batería". Os membros da banda moitas veces non podían pagar aloxamento, e ás veces preguntaban á xente do público se podían pasar a noite na súa casa, sen entender que o propietario lles tiña realmente medo.

### Hiato e seguimento de culto 
Algúns xornalistas sinalaron que o lanzamento de *In the Aeroplane Over the Sea* coincidiu co auxe da Internet. Constantemente dicía aos seus compañeiros de banda que quería renunciar, pero nunca lles explicou por que. Algúns xornalistas especularon que se cansara de facer xira e explicar constantemente as súas letras aos fans; o biógrafo de Elephant 6, Adam Clair, cre que puido sentirse abrumado pola forma en que os fans vían a súa música e polas altas expectativas postas nas gravacións posteriores. Independentemente do motivo, Mangum chegou á conclusión de que non podía seguir actuando e que quería desaparecer da vida pública. A última actuación en directo da banda tivo lugar o 13 de outubro de 1998 en Londres.

Durante a pausa, Magnum traballou ocasionalmente noutros proxectos, pero ningún deles foi amplamente publicitado. Cando lle preguntaron sobre un terceiro álbum de Neutral Milk Hotel nunha entrevista de 2002, Mangum dixo: "Non o sei. Sería bo, pero ás veces dubido". Aínda que Neutral Milk Hotel non se separou oficialmente, os outros membros da banda traballaron na música con outras bandas de Elephant 6 como Bablicon, The Gerbils, A Hawk and a Hacksaw e The Music Tapes. O xornalista Mark Richardson intentou explicar o aumento da popularidade de *In the Aeroplane Over the Sea*: "Debido a que [Mangum] era inaccesible, non había ningunha saída para a conexión que non fose o propio disco e outros fans que compartían unha paixón. Sen facer nada, Neutral Milk Hotel desenvolveu un culto".

A valoración de *In the Aeroplane Over the Sea* aumentou enormemente nos anos posteriores ao seu lanzamento, o que o xornalista Luke Winkie atribúe aos seguidores de culto. Richardson escribiu: "É un rexistro de imaxes, asociacións e fíos; ningunha palabra o describe tan ben como o fermoso e abusado caleidoscopio". As cifras de vendas de *In the Aeroplane Over the Sea* aumentaron durante a década de 2000, estimándose unhas vendas de 140 000 copias ata 2005.

### Reunión e segundo hiato 
miniatura|239x239px|Magnum en 2014
Mangum reapareceu en 2008 con algúns concertos en solitario antes de emprender xiras completas en solitario en 2011 e 2012. Durante este tempo, Mangum preparou unha caixa de material de Neutral Milk Hotel, que incluía un EP de cancións inéditas titulado *Ferris Wheel on Fire*. Como Mangum estaba activo novamente na industria musical, os rumores comezaron a espallarse entre os fans e os medios musicais sobre unha posible reunión de Neutral Milk Hotel.

O 29 de abril de 2013 Neutral Milk Hotel anunciou oficialmente unha xira de reunión cos catro membros da banda. O Neutral Milk Hotel realizou unha xira entre 2013 e 2015. Nunha publicación de 2014 no sitio web da banda, os membros escribiron que a súa xira de 2015 sería a súa última xira no "futuro previsible" e que ían facer unha pausa prolongada. A publicación dicía: "Queridos amigos, querémosvos pero é hora de dicir adeus para sempre". *The Collected Works of Neutral Milk Hotel* foi nomeado ao premio Grammy ao mellor paquete de edición limitada en caixa ou especial na 66ª edición dos premios Grammy.

## Discografía 
### Casetes demo 
* *Pygmie Barn in E Minor* como Milk - 1989
* *Beauty* como Milk - 1989
* *Invent Yourself a Shortcake* - 1991
* *Beauty* - 1992
* *Hype City Soundtrack* - 1993
* *Demo 1* - 1993
* *Demo 2* - 1993

### Álbums de estudio 
### EPs e sinxelos 
* *Everything Is*
* *Holland, 1945*

## Notas 
## Bibliografía 
* Ballance, Laura; Cook, John; McCaughan, Mac (2009). *Our Noise: The Story of Merge Records, the Indie Label That Got Big and Stayed Small*. Algonquin Books. ISBN 978-1-5651-2968-9.

* Cooper, Kim (2005). *In the aeroplane over the sea*. 33 1/3. New York: Continuum. ISBN&nbsp;978-0-8264-1690-2.

* Clair, Adam (2022). *Endless Endless, A Lo-Fi History of the Elephant 6 Mystery* (E-book). Hachette. ISBN 978-0-30692-3968.

## Véxase tamén 
### Ligazóns externas 
* Páxina oficial da banda